Almuevennen, 1843-08-01
Med Hensyn til et Andragende fra Avedøre Bymænd om for Avedøre Skolebygnings Vedkommende at maatte separeres fra den øvrige Deel af Gostrup Sogn, vedtoges det eenstemmigt at henstille denne Sag til det kgl. danske Cancelli med den Bemærkning, at man, da ogsaa Amtskoledirectionen, hvis Medlemmer tillige fungerede i nærværende Raad, deelte denne Anskuelse, ikke fandt i de nærværende Omstændigheder tilstrækkelig Grund til at anbefale den attraaede Adskillelse. Frederiksberg og Hvidoure Forstanderskab havde andraget, hvorledes samme, ved i Overensstemmelse med Communalanordn. af 13 Aug. 1841 § 17 at eftersee Sognefoged Søren Cordtsens Kjørselsprotocol for Hvidoure Sogn, havde overbeviist sig om, at enkelte Hartkornsbrugere, og navnlig Forpagter Andersen paa Bakkegaarden i Valdby ikke havde præsteret de offenlige Ægter eller Kjørseler, som efter Omgang maatte tilfalde dem. Ved den nærmere Undersøgelse og ved Erklæringer desangaaende fra Sognefogden og øvrige Vedkommende var det oplyst, at bemeldte Gaard mod en aarlig Pengegodtgjørelse til Sognefogden af denne havde været fritaget for disse Ægter, samt at ligeledes de respective Oldermænd i Sognets forskjellige Byer hidtil havde været tilstaaet en lignende Fritagelse. Til sin Retfærdiggjørelse herfor havde Sognefoged Cordisen paaberaabt sig deels en formentlig hævdet Sædvane og deels den Omstændighed, at hans eget eiende Hartkorn, hvilket han, som Sognefoged, er berettiget til at fritage, ikkun udgjør 6 Tdr. 2 Skpr. 2 Fdkr. 1 Alb., medens der skulle være Sognefogder, der besidde og fritage 10 til 14 Tdr., og at han desaarsag meente at turde supplere sine 6 Tdr. med Bakkegaardens 4 Tdr. 2 Skpr. 1 1/5 Alb., og saaledes modtage den for denne Fritagelse accorderede aarlige Betaling af 30 Rbd. samt Gaardens Brændedeputat. Amtsforvalteren har i sin Erklæring over denne Sag bemærket, at Praxis i Kjøbenhavns Amt ikke har indskrænket Sognefogdernes Ret til at fritage deres eiende Hartkorn for disse Ægter til de i Lovgivningen hjemlede 8 Tdr., at billighed synes at tale for, at den Sognefoged, der ikke eiede 8 Tdr., derfor ikke burde for den samme Møie vederlægges med en ringere Godtgjørelse, end der med det større Hartkorn vilde vindes, samt at det forøvrigt først ved denne Leilighed var blevet ham bekjendt, at Sognefoged Cordisen havde meere end suppleret sit Hartkorn ved at fritage hele Bakkegaardens, men at det syntes antageligt, at denne Fritagelse var skeet med Sognemændenes Vidende og Samtykke, siden de i en saa lang Tid ikke havde klaget over den. Amtsforvalteren mente derfor, at Forholdet, hvis Sogne mændene deri maatte samtykke, ret vel kunde vedblive uforandret, især nu, da Veiarbeidet er afløst og Frikjørselen tør ventes at ville blive det, og det forekom ham derhos i alt Fald med Hensyn til dette Forholds mangeaarige Bestaaen ubilligt, om der paa Sognefogden formeredes noget Krav for den forbigangne Tid. Anitsraadet besluttede imidlertid med Enstemmighed at tilbagemelde Frederiksberg og Hvidoure Sogneforstanderskab, at det er aldeles ulovhjemlet, at Oldermændene i Hvidoure Sogns Byer fritages for Konge- og andre offenlige Reiser, samt at det er ligefremt lovstridigt, at Sognefoged Cordisen i Valdby har tilladt sig foruden sin egen Gaards Hartkorn at fritage Bakke gaardens for disse og andre offenlige Byrder, da denne Fritagelse kun turde finde Sted for saameget Hartkorn, som Sogne fogdens eget manglede i 8 Tdr., og dette endda kun under den eneste betingelse, at det saaledes yderligere Fritagne eiedes eller brugtes af en beskikket Budfoged. Amtsraadet maatte derfor anmode Forstanderskabet om at betyde Sognefoged Cordisen, at disse Lovovertrædelser for Fremtiden ikke ville blive taalte, og at det i al Fald kun tør være i Betragtning af den lange Tid, hvori disse Misbrug have fundet Sted uden Paatale af vedkommende Øvrighed, at Forstanderskabet vil kunne forsvare at undlade videre at indtale det Ansvar, som derved er paadraget. Raadet vedtog derhos, med Hensyn til at Sagen af Sognefoged Cordisen, tillige særligt havde været andraget for Amtmanden, som Over øvrighed, officielt at communicere denne Embedsmand foranførte dets Resolution.